METEO Prognoză pe patru săptămâni. Vreme toridă pe tot parcursul lunii iulie, cu ploi puţine.
Administraţia Naţională de Meteorologie (ANM) a emis vineri prognoza meteo până pe 1 august. Se anunță ploi la începutul lunii iulie, mai ales în zonele centrale şi la munte. Va fi mai cald decât este specific acestei perioade, anunță meteorologii.
Temperaturile vor fi mai ridicate decât cele specifice datei din calendar pe aproape tot parcursul lunii iulie. În prima săptămână va ploua mult, mai ales în zonele centrale şi la munte, după care aversele dispar.Administraţia Naţională de Meteorologie (ANM) a emis vineri prognoza meteo până pe 1 august.Valorile termice vor fi uşor mai ridicate decât cele specifice pentru această săptămână în regiunile sud-estice, iar în rest vor fi apropiate de cele normale. Regimul pluviometric va fi excedentar în majoritatea regiunilor, dar mai ales în cele centrale şi la munte. Excepţie va face sud-estul ţării, unde cantităţile de precipitaţii vor fi normale pentru acest interval.Temperatura medie a aerului va avea valori în general apropiate de cele normale pentru această perioadă, posibil uşor mai coborâte local în regiunile intracarpatice. Cantităţile de precipitaţii vor avea o tendinţă deficitară în cea mai mare parte a ţării, dar mai ales în zonele montane.Temperaturile medii vor fi uşor mai ridicate decât cele normale pentru această perioadă, în toată ţara, dar mai ales în regiunile vestice. Regimul pluviometric va fi deficitar în cea mai mare parte a ţării, dar mai ales în centru şi la munte.Mediile valorilor termice se vor situa peste cele specifice pentru această săptămână, pe întreg teritoriul României. Cantităţile de precipitaţii estimate pentru acest interval vor fi deficitare în toate regiunile, dar mai ales la munte.